تېرو ۲۴ ساعتونو کې د سرې میاشتې د فعالیتونو خبرونه: کابل: د را روانې روژې په مناسبت له ۹۰۰ اړمنو بېوزلو کورنیو سره د سرې میاشتې د سرپرست عمومی رئیس په لاس د ۲۵.۲ ټنه خوراکی توکو مرسته وشوه، چې اوړه، بوره، لوبیا، وریژې او غوړی په کې شامل وو. پکتیکا: له ۳۷ تثبیت شویو سوالګرو کورنیو سره په ټولیزه توګه ۱۷۴،۰۰۰ افغانۍ نغدی مرسته وشوه. غزنی: * له ۱۰ اړمنو کورنیو سره د نغدی پیسو او خوراکی توکو مرسته ترسره شوه. په یاده مرسته کې ۷ کورنیو ته په ټولیز ډول ۳۵،۰۰۰ افغانۍ او پاتې ۳ کورنیو ته، هرې کورنۍ ته ۶۲ کیلو خوراکی توکی ورکړل شول. * د خواجه عمری ولسوالۍ په کارېز کلی کې ۲۰ تنو نارینه رضاکارانو ته د لومړنیو روغتیایی مرستو په موخه دوه ورځنی روزنیز ورکشاپ د لومړنیو روغتیایی مرستو د بستو په وېش پای ته ورسېد. لغمان: د مرکز مهترلام په ګډون په علیشنګ او علینګار ولسوالیو کې ۴۲۸ راستنېدونکو کډوالو کورنیو سره د ۲۹۹۶ کمپلو مرسته ترسره شوه. هرات: د مرستون له لارې د تېرو ۳۰ ورځو په موده کې ۱،۶۹۷ کورنیو او بېرونیو مشمولینو ته بشرپال خدمات ترسره شوی. سرپل: ‏تېرو ۳۰ ورځو کې په بېلابېلو سیمو کې د روغتیاپالو پر مټ ۳،۴۲۹ تنو ته روغتیایی خدمات وړاندې شوی. بامیان: له ښوونیز مرکز څخه د اسلامی ښوونې، انګلیسی او کمپیوټر برخو ۲۵۵ تنه زده کوونکی د زده کړو له بشپړولو وروسته فارغ شول. نیمروز: د عصر نوین لېسې ۶۰ تنو زده کوونکو ته د سرې میاشتې د پېژندنې په مناسبت نشراتی غونډه ترسره شوه.